NOTĂ

**referitor la aprobarea Regulamentului general de metrologie legal RGML 17:2015 „Scheme de trasabilitate a unităţilor de măsură. Principii de stabilire. Modul de elaborare, aprobare şi utilizare”**

Conform art. 7, alin. 1 și alin. 3 a Legii metrologiei nr. 647- XIII din 17.11.1995, cu modificările și completările ulterioare (Republicată în Monitorul Oficial al Republicii Moldova, ediție specială din 15.04.2008), uniformitatea şi exactitatea măsurărilor în Republica Moldova sînt asigurate printr-un complex de măsuri tehnico-organizatorice, în care se include şi activitatea de transmitere a unităţilor de măsură de la etaloanele naţionale spre celelalte etaloane şi de la acestea mai departe, spre mijloacele de măsurare de lucru folosind scheme de trasabilitate a unităților de măsură.

Principiile de elaborare a schemelor de trasabilitate a unităţilor de măsură prin utilizarea unei ierarhii de etaloane, clasificate după exactitate pentru diferite mărimi fizice sînt expuse în RGML 17:2015 *“Scheme de trasabilitate a mijloacelor de măsurare. Principii de stabilire. Modul de elaborare, aprobare și utilizare”* aprobat prin Ordinul Ministerului Economiei nr.13 din 09 februarie 2015

Astfel, în scopul aducerii în concordanță a documentului normativ menționat mai sus cu prevederile Legii metrologiei nr.19 din 04.03.2016, recent aprobate și luînd în considerație faptul că Autoritatea Centrală de Metrologie este responsabilă de elaborarea și aprobarea documentelor normative din domeniul metrologiei, Direcția dezvoltarea infrastructurii calității a elaborat proiectul de ordin cu privire la modificarea RGML 17:2015 *„Scheme de trasabilitate a unităţilor de măsură. Principii de stabilire. Modul de elaborare, aprobare şi utilizare”* și solicită respectuos semnarea prezentului ordin.

**Şef Direcţia generală infrastructura**

**calităţii şi supravegherea pieței Ana ŢURCAN**

Ex. Inga Ciobanu,

tel. 23 40 37